open-index/open-wikipedia-markdown huggingface dataset:
Δημοψήφισμα του Γκέρνζι 2018

Στις 10 Οκτωβρίου 2018 πραγματοποιήθηκε στο Γκέρνσεϊ ένα **δημοψήφισμα για το εκλογικό σύστημα** της Βουλής (States). 

Ζητήθηκε από τους ψηφοφόρους να ταξινομήσουν πέντε διαφορετικά προτεινόμενα εκλογικά συστήματα , με ένα σύστημα απορροής να χρησιμοποιείται για τον καθορισμό της επικρατούσας πρότασης.  Η επιλογή Α, μια εκλογική περιφέρεια με 38 μέλη που καλύπτει ολόκληρο το νησί, κέρδισε την ψηφοφορία.  Ως αποτέλεσμα της συμμετοχής των ψηφοφόρων (45%) επιτεύχθηκε το ελάχιστο απαιτούμενο ποσοστό  40%, με αποτέλεσμα το αποτέλεσμα του δημοψηφίσματος να είναι  δεσμευτικό. 

## Σύστημα καταμέτρησης ψηφοδελτίων
Στην αρχική καταμέτρηση, μετρήθηκαν μόνο οι πρώτες επιλογές.  Δεδομένου ότι καμία πρόταση δεν έλαβε την πλειοψηφία των ψήφων, καταργήθηκε η πρόταση που έλαβε τις λιγότερες ψήφους. Οποιεσδήποτε ψήφοι με την παρούσα πρόταση ως πρώτη επιλογή αναδιανεμήθηκαν στις άλλες επιλογές σύμφωνα με τη δεύτερη προτίμηση.  Η διαδικασία αυτή επαναλήφθηκε μέχρις ότου μια πρόταση να συγκεντρώσει  την πλειοψηφία των ψήφων.

Απαιτείτο απαρτία της συμμετοχής των ψηφοφόρων σε ποσοστό 40%, ώστε το αποτέλεσμα να είναι δεσμευτικό, ύστερα από συμφωνία με το νομοθετικό σώμα. 

## Προτάσεις εκλογικού συστήματος
Στους ψηφοφόρους παρουσιάστηκαν  πέντε επιλογές για ένα νέο εκλογικό σύστημα:  

* **Επιλογή Α** : Μία εκλογική περιφέρεια με 38 μέλη που καλύπτει ολόκληρο το νησί, με τους ψηφοφόρους να ρίχνουν μέχρι 38 ψήφους.  Οι αντιπρόσωποι θα υπηρετούν τετραετείς θητείες. 
* **Επιλογή Β** : Επτά εκλογικές περιφέρειες με πέντε ή έξι έδρες, όπου οι ψηφοφόροι συγκεντρώνουν τόσες ψήφους όσες και οι έδρες.  Οι αντιπρόσωποι θα υπηρετούν τετραετείς θητείες. 
* **Επιλογή Γ** : Επτά εκλογικές περιφέρειες με τρεις, τέσσερις ή πέντε έδρες και μια δεκαμελή εκλογική περιφέρεια που καλύπτει ολόκληρο το νησί. Οι ψηφοφόροι θα έχουν τόσες ψήφους όσες είναι και οι έδρες σε κάθε εκλογική περιφέρεια.  Οι αντιπρόσωποι θα υπηρετούν τετραετείς θητείες. 
* **Επιλογή Δ** : Τέσσερις εκλογικές περιφέρειες με 9, 10 ή 11 έδρες, με τους ψηφοφόρους να επιλέγουν όσες ψήφους έχουν οι έδρες.  Οι αντιπρόσωποι θα υπηρετούν τετραετείς θητείες. 
* **Επιλογή Ε** : Μια ενιαία εκλογική περιφέρεια με 38 μέλη, με το ένα τρίτο των μελών να εκλέγεται κάθε δύο χρόνια για θητεία έξι ετών.  Οι ψηφοφόροι θα έχουν 12 ή 13 ψήφους σε κάθε εκλογή, ανάλογα με τον αριθμό των εδρών που εκλέχθηκαν. 

## Αποτελέσματα

## Παραπομπές


Γκερνσ
Κατηγορία:Γκέρνζι
Σαλέσιο Λούι

Ο **Σαλέσιο Λούι** (Salesio Lui, είναι πολιτικός από το Τοκελάου.  Διετέλεσε επικεφαλής της κυβέρνησης του Τοκελάου ( *Ulu o Tokelau* ) από τον Φεβρουάριο του 1993 έως τον Φεβρουάριο του 1994 και πάλι από την 1η Μαρτίου 2013 έως τις 24 Φεβρουαρίου 2014.  

Για την περίοδο 1990-1996 και 2011-2013, ως *Faipule* (ηγέτης) του Νουκουνόνου , ήταν μέλος του Συμβουλίου στην κυβέρνηση του Τοκελάου και υπουργός Υγείας και Υπηρεσιών Υποστήριξης.  

## Παραπομπές


Λουι
Καθεδρικός του Καντέρμπερι

Ο **Καθεδρικός του Καντέρμπερι** (**Canterbury Cathedral**, επίσημη ονομασία: **Καθεδρική και Μητροπολιτική Εκκλησία του Χριστού στο Καντέρμπερι - Cathedral and Metropolitical Church of Christ at Canterbury**) είναι η παλαιότερη και πιο γνωστή εκκλησία της Αγγλίας. Αποτελεί την έδρα του Αρχιεπισκόπου του Καντέρμπερι, που είναι ο επικεφαλής της Εκκλησίας της Αγγλίας και ο συμβολικός ηγέτης της Αγγλικανικής Κοινωνίας. Το 1988 εντάχθηκε στον Κατάλογο των Μνημείων Παγκόσμιας Κληρονομιάς της ΟΥΝΕΣΚΟ.
 
Ο ναός κατασκευάστηκε αρχικά στα τέλη του 6ου μ.Χ. αιώνα και ανακατασκευάστηκε πλήρως τον 11ο αιώνα. Στις 29 Νοεμβρίου 1170 δολοφονήθηκε εκεί ο Αρχιεπίσκοπος του Καντέρμπερι, Τόμας Μπέκετ.

## Βιβλιογραφία

*
*
*
*
*
*
*
*
*
*
*

## Περαιτέρω ανάγνωση

*Butler, John (2011), *The Red Dean of Canterbury: the Public and Private Faces of Hewlett Johnson*, Scala Publishing, 
*Foyle, Jonathan (2013), *The Architecture of Canterbury Cathedral*, Scala Arts and Heritage Publishers, 
*Guy, John (2012), *Thomas Becket: Warrior, Priest, Rebel*, Random House, 
*Keates, Jonathan & Hornak, Angelo (2013), *Canterbury Cathedral*, Scala Arts and Heritage Publishers, 
*Michael, M. A. (2004), *The Stained Glass of Canterbury Cathedral*, Scala Arts and Heritage Publishers, 
*Newman, John (2013), *Pevsner's Buildings of England, Kent: North and North East*, New Haven: Yale University Press, 
*Rudolph, Conrad, "The Parabolic Discourse Window and the Canterbury Roll: Social Change and the Assertion of Elite Status at Canterbury Cathedral," *Oxford Art Journal* 38 (2015) 1-19
*Sparks, Margaret (2007), *Canterbury Cathedral Precincts: an historical survey*, Canterbury: Dean & Chapter of Canterbury, 
*Sparks, Margaret & Brayshaw, Karen (2011) *The Library of Canterbury Cathedral*. Canterbury: Friends of Canterbury Cathedral, 
*Weaver, Jeffrey (2013) *The Ancestors of Christ Windows at Canterbury Cathedral*. Los Angeles: Getty Publications, 
*
*

## Παραπομπές


## Εξωτερικοί σύνδεσμοι

*https://www.canterbury-cathedral.org/
*http://www.sacred-destinations.com/england/canterbury-cathedral
*https://web.archive.org/web/20110713235639/http://kent.lovesguide.com/canterbury_cathedral.htm
*http://news.bbc.co.uk/2/hi/uk_news/england/kent/6275224.stm
*http://www.gotik-romanik.de/Canterbury%20Thumbnails/Thumbnails.html

Κατηγορία:Καθεδρικοί ναοί στην Αγγλία
Θανάσης Παπαδόπουλος (ηθοποιός)

Ο **Θάνος (Αθανάσιος) Παπαδόπουλος** (Θήβα, 21 Μαΐου 1938 – Αθήνα, 27 Νοεμβρίου 2024) ήταν Έλληνας ηθοποιός, ο οποίος είχε συμμετάσχει σε ταινίες του κινηματογράφου και σε τηλεοπτικές σειρές στη δημόσια και ιδιωτική τηλεόραση.

## Βιογραφία
Έπαιξε δευτερεύοντες ρόλους σε αρκετές ταινίες. Την δεκαετία του 1980 έφτασε στην ακμή της καριέρας του καθώς εμφανίστηκε σε αρκετές βιντεοταινίες με αποτέλεσμα να γίνει ένας από τους δημοφιλέστερους Έλληνες ηθοποιούς και να θεωρείται ένας από τους πιο χαρακτηριστικούς ηθοποιούς της χρυσής εποχής του ελληνικού κινηματογράφου. 

Στην ταινία *[[Το θύμα]]* (1969) εμφανίζεται καταλάθος με το όνομα Αντώνης Παπαδόπουλος. 

Απεβίωσε στις 27 Νοεμβρίου 2024, σε ηλικία 86 ετών.

## Φιλμογραφία

### Βιντεοταινίες

### Θέατρο

### Τηλεοπτικό θέατρο

### Εκπομπές

### Τηλεόραση

## Παραπομπές

## Εξωτερικοί σύνδεσμοι
*

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Σοσιαλιστική Πορεία

Η **Σοσιαλιστική Πορεία** ήταν ελληνικό βραχύβιο πολιτικό κόμμα που ιδρύθηκε το 1975 από πρώην μέλη του ΠΑ.ΣΟ.Κ. τα οποία εκδιώχθηκαν εξαιτίας της διαφωνίας τους με τον ηγέτη του κόμματος Ανδρέα Παπανδρέου. Το 1977 συμμετείχε στη Συμμαχία Προοδευτικών και Αριστερών Δυνάμεων, μια συμμαχία μικρών αριστερών κομμάτων. Το 1992 το κόμμα διαλύθηκε. 

Κατηγορία:Πρώην πολιτικά κόμματα στην Ελλάδα
Κατηγορία:Σοσιαλδημοκρατικά κόμματα στην Ελλάδα
Θεόδωρος Τριποτσέρης

O **Θεόδωρος Τριποτσέρης** (γεννημένος στις 4 Μαρτίου 1986, Αθήνα) είναι Έλληνας ποδοσφαιριστής, οποίος αγωνίζεται ως κεντρικός αμυντικός. 

## Σταδιοδρομία σε συλλόγους
Ξεκίνησε να παίζει ποδόσφαιρο στις ακαδημίες του Παναθηναϊκού το 2004. Στη συνέχεια, έπαιξε για την Ανόρθωση, τον Λεβαδειακό, την ΑΕΛ, τη Δόξα Δράμας, την Καβάλα και τον ΟΦΗ. 

## Διεθνής σταδιοδρομία
Έχει αγωνιστεί στις Εθνικές Νέων (3 συμ.) και Ελπίδων (7 συμ., 1 γκολ) της Ελλάδας.

## Παραπομπές

## Εξωτερικοί σύνδεσμοι

*Προφίλ στο Onsports.gr 
*Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Ανόρθωσης
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές ΟΦΗ
Πτήση

μικρογραφία|Φυσική πτήση: ένα κολιμπρί
μικρογραφία|Ανθρώπινη τεχνητή πτήση: Royal Jordanian Airlines Boeing 787
Η **πτήση** είναι η διαδικασία με την οποία ένα αντικείμενο κινείται μέσα σε μια ατμόσφαιρα (ή πέρα από αυτή, όπως στην περίπτωση των διαστημικών πτήσεων) χωρίς να έρθει σε επαφή με την επιφάνεια. Αυτό μπορεί να επιτευχθεί με τη δημιουργία αεροδυναμικής άντωσης που σχετίζονται με την προωθητική ώση, αεροστατικά χρησιμοποιώντας την άνωση ή από την βαλλιστική κίνηση.

Πολλά αντικείμενα μπορούν να πετάξουν, από τους φυσικούς αεροπόρους όπως τα πουλιά, οι νυχτερίδες και τα έντομα, καθώς και εφευρέσεις του ανθρώπου όπως αεροσκάφη (αεροπλάνα, ελικόπτερα, αερόστατα, και πύραυλοι που μπορεί να μεταφέρουν κάποιο διαστημικό σκάφος).

Οι μηχανικές πτυχές της πτήσης είναι στην αρμοδιότητα αεροδιαστημική μηχανική η οποία υποδιαιρείται στις εξής επιστήμες:

* την αεροναυπηγική, η μελέτη των σκαφών που ταξιδεύουν μέσω του αέρα,
* την αστροναυτική, η μελέτη των σκαφών που ταξιδεύουν μέσα στο χώρο,
* και τη Βλητική, τη μελέτη της πτήσης των βλημάτων.

## Εξωτερικοί σύνδεσμοι
* 

Κατηγορία:Αεροδυναμική
Περιφέρεια Οδησσού

Η **Περιφέρεια Οδησσού'' (, Οντέσκα ομπλάστ**'') είναι περιφέρεια (όμπλαστ) της νοτιοδυτικής Ουκρανίας, που βρίσκεται κατά μήκος της βόρειας ακτής της Μαύρης Θάλασσας. Το διοικητικό κέντρο είναι η πόλη της Οδησσού ().

Η περιφέρεια έχει έκταση 33.910 τ.χλμ., είναι η μεγαλύτερη στην Ουκρανία και έχει περίπου το μέγεθος του Βελγίου. Το μήκος της ακτογραμμής (ακτές και εκβολές ποταμών) φτάνει τα 300 χιλιόμετρα, ενώ τα κρατικά σύνορα εκτείνονται σε 1.200 τ.χλμ.. Η περιφέρεια έχει οκτώ λιμάνια, πάνω από 80.000 εκτάρια αμπελώνων και πέντε από τις μεγαλύτερες λίμνες στην Ουκρανία. Μια από τις μεγαλύτερες, η λίμνη Γιάλπουχ, είναι τόσο μεγάλη όσο η Οδησσός.
Η Οδησσός, το διοικητικό κέντρο της περιφέρειας, είναι η τρίτη μεγαλύτερη πόλη στην Ουκρανία. Η πόλη έχει γίνει γνωστή στην Ουκρανία ως "Μαργαριτάρι της Μαύρης Θάλασσας" ή ως "Νότια Παλμύρα". Η Οδησσός έγινε η πρώτη πόλη στην Ουκρανία που ήρθε κάποιο αυτοκίνητο. Το έφερε ο Βασίλι Ναβρότσκι το 1891, αρχισυντάκτης της Οντέσκι Λιστόκ, ενώ το αυτοκίνητο είχε κινητήρα εσωτερικής καύσης. Αφού η Μεγάλη Αικατερίνη ίδρυσε την Οδησσό, ένας από τους ξένους στρατηγούς της, ο Χοσέ ντε Ρίβας, (1749-1800), έφερε τη λάβα για να φτιάξει τα λιθόστρωτα στην βουλίτσια Ντεριμπασίβσκα από το Βεζούβιο κοντά πατρίδα του τη Νάπολη. Κάτω από αυτό το δρόμο βρίσκονται οι κατακόμβες της Οδησσού, οι οποίες υποτίθεται ότι υπερβαίνει την έκταση των κατακομβών στο Παρίσι ή τη Ρώμη.

## Παραπομπές


Κατηγορία:Γεωγραφία της Ουκρανίας
Μερίδιο χρήσης λειτουργικών συστημάτων

Το **μερίδιο χρήσης λειτουργικών συστημάτων** είναι το μερίδιο των υπολογιστικών συσκευών που τρέχουν σε κάθε λειτουργικό σύστημα οποιαδήποτε στιγμή. Όλα τα ποσοστά και μετρήσεις είναι αναγκαστικά εκτιμήσεις, επειδή τα δεδομένα για το λειτουργικό σύστημα είναι δύσκολο να συλλεχθούν. Υπάρχουν λίγες αξιόπιστες πρωτογενείς πηγές και μη ευρέως αποδεκτές μεθοδολογίες για την συλλογή της. 

Στα έξυπνα ρολόγια και τηλέφωνα δύο συστήματα κυριαρχούν: Το Android της Google με πάνω από 2.7 δισεκατομμύρια χρήστες και τα IOS και macOS της Apple με πάνω από 1.3 δισεκατομμύρια χρήστες συνδυαστικά.

Στον τομέα των επιτραπέζιων και φορητών υπολογιστών, τα Microsoft Windows κυριαρχούν, έχοντας το 75% στις περισσότερες αγορές, το macOS της Apple ακολουθεί με περίπου 20%, το ChromeOS της Google με περίπου 5% και το Linux με περίπου 2%. Όλοι αυτοί οι αριθμοί ποικίλλουν κάπως στις διάφορες αγορές και ανάλογα με τον τρόπο με τον οποίο συγκεντρώνονται.

Για τους δημόσιους διακομιστές διαδικτύου, το Linux θεωρείται γενικά κυρίαρχο, αφού τροφοδοτεί περίπου το διπλάσιο του αριθμού των κεντρικών υπολογιστών που εξυπηρετεί το Windows Server - ο οποίος ακολουθείται από πολλούς μικρότερους παίκτες, συμπεριλαμβανομένων των παραδοσιακών λειτουργικών συστημάτων.

Το πεδίο των υπερυπολογιστών κυριαρχείται πλήρως από το Linux - με το 100% των TOP500 να τρέχει σε αυτό το λειτουργικό σύστημα.

## Παραπομπές


Κατηγορία:Λειτουργικά συστήματα
Τάχα Χουσέιν

Ο **Τάχα Χουσέιν** (Αραβικά: طه حسين, Ṭāhā Ḥusayn · Maghagha, 14 Νοεμβρίου 1889 - Κάιρο, 28 Οκτωβρίου 1973) ήταν Αιγύπτιος συγγραφέας. 

## βιογραφία
Ο Τάχα Χουσέιν, ένας από τους κορυφαίους Αιγύπτιους συγγραφείς και διανοούμενους, είναι μία από τις σημαντικότερες προσωπικότητες του κινήματος της λεγόμενης Αραβο-Ισλαμικής Μεταρρύθμισης ( *Iσlāḥiyya* ).  Γεννήθηκε στο χωριό Ίζμπετ αλ-Κίλο ( عزبه الكيلو ) στο Κυβερνείο της Minya , στην κεντρική περιοχή της Άνω Αιγύπτου.  Προσεβλήθη από μια λοίμωξη των ματιών όταν ήταν παιδί και η ανεπαρκής φροντίδα που είχε τον έκανε τελείως τυφλό σε ηλικία τριών ετών. Παρακολούθησε *κορανικό* σχολείο (κουτάμπ) και στη συνέχεια τον έστειλαν στην πλήρη τριτοβάθμια εκπαίδευση στο γνωστό πανεπιστήμιο Αλ-Αζάρ στο Κάιρο, όπου σπούδασε θρησκευτικές επιστήμες ( *ulūd dīniyya* ) και αραβική λογοτεχνία ( *adab'arabiyya* ). 

## Ακαδημαϊκή και δημόσια Σταδιοδρομία
Όταν ιδρύθηκε  το κοσμικό πανεπιστήμιο του Καΐρου, το 1908, (μέχρι τότε λεγόταν "Χεδδιβικό Πανεπιστήμιο"), θέλησε να γίνει δεκτός σε αυτό και παρόλο που ήταν τυφλός και φτωχός κέρδισε μια θέση. Το 1914 έγινε ο πρώτος πτυχιούχος που έλαβε διδακτορικό δίπλωμα με διατριβή που αφορούσε τον σκεπτικιστή ποιητή και φιλόσοφο που έζησε μεταξύ του 10ου και του 11ου αιώνα, τον Αμπού αλ-Αλά αλ-Μααρρί, διάσημος για την Επιστολή του για Συγχώρεση, η οποία για μεγαλο διάστημα βρισκόταν επάξια πλάι στη Θεία Κωμωδία (οι σχέσεις μεταξύ των δύο έργων κατόπιν έλαβαν νέες διαστάσεις), ο οποίος ήταν επίσης τυφλός  Μεταξύ των καθηγητών του ήταν ο μεγάλος ιταλός Αραβιστής Carlo Alfonso Nallino (ο οποίος πραγματοποίησε εκεί τα τρία χρόνια 1909-10, 1910-11 και 1911-12, μαθήματα ισλαμικής αστρονομίας και αραβικής λογοτεχνίας  με τον οποίο κατάφερε να συνάψει αργότερα μια εγκάρδια και άτυπη σχέση φιλίας, πέρα από αυτήν ως συναδέλφου, δεδομένου ότι είχε γίνει καθηγητής της αραβικής λογοτεχνίας στο ίδιο Πανεπιστήμιο όπου είχε σπουδάσει.  Το 1919 διορίστηκε τότε καθηγητής Ιστορίας στο ίδιο Καϊρινό Πανεπιστήμιο. 

## Παραπομπές


Κατηγορία:Αιγύπτιοι συγγραφείς
Κατηγορία:Pages with unreviewed translations
Μπάμπης Στεφανίδης

Ο **Χαράλαμπος «Μπάμπης» Στεφανίδης** (γεννημένος στις 8 Μαρτίου 1981) είναι παλαίμαχος ποδοσφαιριστής και νυν προπονητής, ελληνικής και σουηδικής καταγωγής. Είναι ο τωρινός προπονητής του Ολυμπιακού Στοκχόλμης.  

## Σταδιοδρομία σε συλλόγους
Ξεκίνησε τη σταδιοδρομία του στις ακαδημίες της Μπρομαποϊκάρνα και ακολούθως αγωνίστηκε για τον Ηρακλή.  

Έκανε το ντεμπούτο του για τη Γιουργκόρντεν το 2001, με την οποία αναδείχθηκε πρωταθλητής της Άλσβενσκαν το 2002 και το 2003.  

Το 2004 μετακόμισε στο εξωτερικό για να παίξει για τη Μπρόντμπυ, με την οποία κέρδισε τη Σουπερλίγκα Δανίας το 2005. Επέστρεψε στη Σουηδία το 2005, για να αγωνιστεί στη Χέλσινγκμποργκς. 

Στις 23 Ιουλίου 2007 ανακοινώθηκε ότι είχε υπογράψει για την αντίπαλο της Χέλσινγκμποργκς, τη Μάλμε, συμβόλαιο που άρχιζε την 1η Ιανουαρίου 2008. Ωστόσο οι οπαδοί της Χέλσινγκμποργκς ήταν πολύ αναστατωμένοι και η επακόλουθη αναταραχή και προσωπικές πιέσεις οδήγησαν στην πρόωρη αλλαγή συλλόγων του Στεφανίδη στις 2 Αυγούστου 2007. Η απογοήτευση προήλθε από το γεγονός ότι ο Στεφανίδης αρνήθηκε να υπογράψει νέο συμβόλαιο με τη Χέλσινγκμποργκς και στη συνέχεια προτίμησε τη μετακίνηση στους κύριους αντιπάλους της. 

Στις 27 Ιουλίου 2009 ο Στεφανίδης μετακινήθηκε με δανεισμό από τη Μάλμε στη Λαντσκρούνα, σε αντάλλαγμα για τον Ίβο Πεκάλσκι, που έκανε το αντίθετο δρομολόγιο. Το χειμώνα του 2009 επέστρεψε για να αγωνιστεί στην ομάδα που αναδείχθηκε, τη Μπρομαποϊκάρνα. 

Το Φεβρουάριο του 2012 εντάχθηκε στην Ακρόπολις, στην οποία ολοκλήρωσε τη σταδιοδρομία του ως παίκτης. 

## Διεθνής σταδιοδρομία
Έχει υπάρξει διεθνής με την Εθνική Σουηδίας U21, έχοντας 18 συμμετοχές και 4 γκολ.

## Διακρίσεις

### Με συλλόγους

; Γιουργκόρντεν 

* Άλσβενσκαν (2): 2002, 2003 
* Κύπελλο Σουηδίας (1): 2002 

; Μπρόντμπυ 

* Σουπερλίγκα Δανίας (1): 2004-05 
* Κύπελλο Δανίας (1): 2005 

; Χέλσινγκμποργκς 

* Κύπελλο Σουηδίας (1): 2006 

## Παραπομπές


## Εξωτερικοί σύνδεσμοι

* Προφίλ στο Transfermarkt.com 
* Προφίλ Μάλμε 
*   Προφίλ Μπρόντμπυ 

Κατηγορία:Σουηδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Σουηδοί ελληνικής καταγωγής
Κατηγορία:Ποδοσφαιριστές Εθνικής Σουηδίας Κ21
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΙΦ Μπρομαποϊκάρνα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές Γιουργκόρντεν ΙΦ
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Μπρόντμπυ ΙΦ
Κατηγορία:Ποδοσφαιριστές Χέλσινγκμποργκς ΙΦ
Κατηγορία:Ποδοσφαιριστές Μάλμε ΦΦ
Κατηγορία:Ποδοσφαιριστές Ακρόπολις ΙΦ
Κατηγορία:Σουηδοί προπονητές ποδοσφαίρου
Κατηγορία:Σουηδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στη Δανία
Εμάνουελ Σάκιτς

Ο **Εμάνουελ Σάκιτς** (*Emanuel Sakic,* γενν. 25 Ιανουαρίου 1991, Βιέννη) είναι Αυστριακός επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τον Α.Ε. Κηφισιάς. 

## Σταδιοδρομία σε συλλόγους

### Ατρόμητος
Στις 3 Ιανουαρίου 2018, εντάχθηκε στον Ατρόμητο, με συμβόλαιο 1,5 έτους. Στις 9 Δεκεμβρίου 2018, σημείωσε το πρώτο του γκολ για το σύλλογο, ανοίγοντας το σκορ στο νικηφόρο αγώνα του Ατρόμητου με 4-2 επί του Άρη Θεσσαλονίκης.

### Στουρμ Γκρατς
Στις 4 Ιουνίου 2019, η Στουρμ Γκρατς ανακοίνωσε την υπογραφή του Σάκιτς, προσφέροντας του διετές συμβόλαιο.

### Άρης Θεσσαλονίκης
Στις 5 Αυγούστου 2020, υπέγραψε διετές συμβόλαιο με τον Άρη Θεσσαλονίκης, επιστρέφοντας ξανά στην Ελλάδα. .Στις 2 Φεβρουαρίου 2022, σημείωσε το πρώτο του γκολ για το σύλλογο, κλείνοντας το σκορ στο τελευταίο λεπτό του νικηφόρου αγώνα του Άρη Θεσσαλονίκης με 2-1 επί της ΑΕΚ. 

## Εθνική ομάδα
Ο Σάκιτς αγωνίστηκε 2 συμμετοχές με την Εθνική Αυστρίας Κ18. 

## Παραπομπές


## Εξωτερικοί σύνδεσμοι
* Προφίλ στο Transfermarkt.com 

Κατηγορία:Αυστριακοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αυστρίας Κ18
Κατηγορία:Ποδοσφαιριστές Φλόριντσντορφερ ΑΚ
Κατηγορία:Ποδοσφαιριστές Β΄ Κατηγορίας Αυστρίας
Κατηγορία:Ποδοσφαιριστές ΣΚ Αούστρια Λούστεναου
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ποδοσφαιριστές ΣΚ Ράινντορφ Άλταχ
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Αυστριακοί ποδοσφαιριστές στο εξωτερικό
Κατηγορία:Ποδοσφαιριστές Στουρμ Γκρατς
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Α.Ε. Κηφισιάς
Δήμος Ρανκόβιτσε

Ο **Δήμος Ρανκόβιτσε** ( ) είναι δήμος στο βορειοανατολικό μέρος της Βόρειας Μακεδονίας. Αποτελεί μέρος της Βορειοανατολικής Στατιστικής Περιφέρειας. Ρανκόβιτσε ονομάζεται επίσης η πόλη στην οποία βρίσκεται η έδρα του Δήμου Ρανκόβιτσε.

## Γεωγραφία
Ο Δήμος Ρανκόβιτσε συνορεύει με:
*τη Σερβία στα βόρεια
*τον Δήμο Κρίβα Παλάνκα στα ανατολικά
*τον Δήμο Κράτοβο στα νότια
*τον Δήμο Στάρο Ναγκορίτσανε στα δυτικά. 

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Βορειοανατολική Στατιστική Περιφέρεια (Βόρεια Μακεδονία)
Δίσκος του χόκεϊ

Με **δίσκο** παίζεται το χόκεϊ επί πάγου και το ινλάιν χόκεϊ, εξυπηρετεί τις ίδιες λειτουργίες όπως μια μπάλα σε παιχνίδια με μπάλα. Είναι κατασκευασμένος από βουλκανισμένο καουτσούκ. Είναι επίπεδος στο πάνω και το κάτω μέρος, με στρογγυλεμένα πλαϊνά. 

## Χόκεϊ επί πάγου
thumb|right|Δίσκος χόκεϊ επί πάγου
Στο χόκεϊ επί πάγου ο δίσκος είναι πάντα μαύρος και έχει της διαστάσεις μια επί τρεις ίντσες (2,54 cm x 7,62 cm). Εφευρέθηκε το 1877 από τον William Fleet Robertson κόβοντας από μια μπάλα το κάτω και το πάνω μέρος. Οι δίσκοι στην Ευρώπη κατασκευάζονται κυρίως στην Τσεχία και στη Σλοβακία, ενώ υπάρχουν και κατασκευαστές στη Βόρεια Αμερική και στην Κίνα. Για προπόνηση εκτός πάγου υπάρχουν και μικρότεροι δίσκοι από πλαστικό.

Η ταχύτητα του δίσκου μπορεί να φτάσει μέχρι και 160 χιλιόμετρα την ώρα.

## Ινλάιν χόκεϊ
thumb|right|Δίσκος ρόλερ ινλάιν χόκεϊ „Franklin Commander“

Στο ινλάιν χόκεϊ ο δίσκος είναι ελάχιστα μικρότερος από το χόκεϊ επί πάγου. Σύμφωνα με τους Κανόνες του Παιχνιδιού, ο δίσκος πρέπει να έχει κυλινδρικό σχήμα και το βάρος του δεν πρέπει να ξεπερνά τα 120 γραμμάρια και να μην είναι λιγότερο από 100 γραμμάρια. Το υποχρεωτικό χρώμα περιγράφεται ως σκούρο (dark), αλλά συνήθως είναι κόκκινο στα περισσότερα ευρωπαϊκά πρωταθλήματα ή μαύρο στα διεθνή πρωταθλήματα της IIHF. 6 κυκλικές υπερυψώσεις επιτρέπουν να κυλάει σε κατάλληλες επιφάνειες, όχι όμως σε κιονί άσφαλτο, όπου συνήθως μια μπάλα είναι καταλληλότερη.

Κατηγορία:Αθλητικός εξοπλισμός
Ιωάννης Αθαλάριχος

Ο **Ιωάννης Αθαλάριχος** Αταλαλίχος, Αθαλαρίκος, και Αταλάριχ ( Ἰωάννης Ἀθαλάριχος), ήταν Βυζαντινός πρίγκιπας και σφετεριστής του βυζαντινού θρόνου. Ήταν νόθος γιος του βυζαντινού αυτοκράτορα Ηρακλείου και άγνωστης γυναίκας. Το 637, έλαβε μέρος σε μια συνωμοσία για την ανατροπή του Ηρακλείου και την κατάληψη του θρόνου. Το όνομά του, Αθαλάριχος, είναι Γοτθικό, ίσως από τη μητέρα του, προέρχεται από το Αθάλα (από την πρωτογερμανική λέξη **[[:en:wikt:Reconstruction:Proto-Germanic/aþalą|aþalą]]* που σημαίνει «ευγενής») και τον πλούτο (από το **reiks* που σημαίνει «κυβερνήτης»).

Ο Αθαλάριχος εμφανίζεται για πρώτη φορά το 622, όταν στάλθηκε, μαζί με τον ανιψιό του Ηράκλειου Στεφάνο και τον Ιωάννη, τον νόθο γιο του πατριάρχη Βόνου, ως όμηρος των Αβάρων για να συνάψουν ειρηνευτική συμφωνία.

Το 635 ή το 637 μερικοί Αρμένιοι ευγενείς, που την εποχή εκείνη είχαν μεγάλη επιρροή στην Κωνσταντινούπολη, θεώρησαν ότι τα συμφέροντά τους θα εξυπηρετούνταν καλύτερα από έναν νέο Αυτοκράτορα. Ο υποψήφιος για αντικατάσταση του Ηράκλειου ήταν ο Αθαλάριχος. Συμμετείχαν επίσης ο Varaztirots II Bagratuni κουροπαλάτης, γιος του Σαμπάτ Μπαγκρατούνι· ο Δαυίδ Σαχαρούνι, εξάδελφος του Αθαλάριχου· και ο ανιψιός του Ηρακλείου, ο μάγιστρος Θεόδωρος. Το σχέδιο της συνωμοσίας ήταν ο Αυτοκράτορας να αναγκαστεί να εγκαταλείψει τον θρόνο.

Το σχέδιο όμως δεν εκτελέστηκε ποτέ, καθώς ένας πληροφοριοδότης των συνωμοτών το αποκάλυψε στον Ηράκλειο. Μόλις ο Ηράκλειος επιβεβαίωσε την ιστορία, διέταξε τη σύλληψη όλων των εμπλεκομένων. Οι σύμβουλοί του τού συνέστησαν να εκτελεστούν, αλλά ο Ηράκλειος τους τιμώρησε τον κάθε συνωμότη με ακρωτηριασμό της μύτης και των χεριών. Επιπλέον ο Αθαλάριχος εξορίστηκε στην νήσο Πρίγκιπο, ένα από τα Πριγκιποννήσια.

## Παραπομπές

## Πηγές
*
*
*
* 

Κατηγορία:Βυζαντινοί σφετεριστές
Κατηγορία:Βυζαντινοί του 7ου αιώνα
Κατηγορία:Δυναστεία του Ηρακλείου
Απογραφή Πληθυσμού 1891 (Κύπρος)

Η **Απογραφή Πληθυσμού 1891** ήταν η 2η απογραφή πληθυσμού της Κύπρου. Διενεργήθηκε από τη Βρετανική Διοίκηση της Κύπρου. Η προηγούμενη απογραφή ήταν του 1881.

Συνοπτικά, το αποτέλεσμα της απογραφής ήταν η καταγραφή πληθυσμού 209286 κατοίκων. Οι άνδρες ήταν 106838 και οι γυναίκες 102448.

## Επαρχίες
Ο πιο κάτω πίνακας συγκρίνει τα αποτελέσματα των απογραφών κάθε επαρχίας του 1881 και του 1891:

## Παραπομπές


## Πηγές
*
*

Κατηγορία:Απογραφές πληθυσμού (Κύπρος)
Ηράκλεια Τραχινίας

Η **Ηράκλεια** είναι ένα χωριό στην Φθιώτιδα της Ελλάδας. Βρίσκεται στην πεδιάδα μεταξύ του όρους Οίτη και το Μαλιακό Κόλπο, κοντά στην πόλη της Λαμίας.

Στην περίοδο της Τουρκοκρατίας ήταν γνωστή με το **Μουσταφάμπεη**, από ένα τοπικό Οθωμανό γαιοκτήμονα. Διατήρησε αυτή την ονομασία μέχρι τις 4 Ιουλίου 1915, όταν μετονομάστηκε σε **Ηράκλεια Τραχινίας**, από μια κοντινή αρχαία πόλη, την Ηράκλεια στο Τραχύ. Έλαβε το σημερινό της όνομα στις 31 Μαρτίου του 1943.

Από την ίδρυση του ανεξάρτητου Βασιλείου της Ελλάδος, ο οικισμός αποτελεί μέρος του νομού Φθιώτιδας (αρχικά το 1835-1899 και πάλι το 1909-1943 στο νομό Φθιώτιδος και Φωκίδας). Ανήκε πρώτα στον Δήμο Οιτιέων (20 απριλίου 1835), μετά στον Δήμο Ηρακλειωτών (2 Ιουλίου 1841), πριν γίνει ανεξάρτητη κοινότητα (Κοινότητα Μουσταφάμπεη) στις 31 Αυγούστου 1912. Με το σχέδιο Καποδίστριας του 1997 έγινε μέρος του Δήμου Γοργοποτάμου, και από το 2011 αποτελεί μέρος του δήμου της Λαμίας και της δημοτικής ενότητας Γοργοποτάμου. Ο πληθυσμός ήταν 469 κάτοικοι σύμφωνα με την απογραφή του 2011.

## Παραπομπές


Κατηγορία:Κωμοπόλεις της περιφερειακής ενότητας Φωκίδας
Απογραφή Πληθυσμού 1881 (Κύπρος)

Η **Απογραφή Πληθυσμού 1881** ήταν η 1η απογραφή πληθυσμού της Κύπρου. Διενεργήθηκε από τη Βρετανική Διοίκηση της Κύπρου.

Συνοπτικά, το αποτέλεσμα της απογραφής ήταν η καταγραφή πληθυσμού 185630 κατοίκων. Οι άνδρες ήταν 94512 και οι γυναίκες 91118. Στους αριθμούς αυτούς δεν περιλαμβάνεται ο στρατός της Μεγάλης Βρετανίας, ο οποίος αριθμούσε 543 άτομα (503 άνδρες, 40 γυναίκες).

## Επαρχίες
Ο πιο κάτω πίνακας παρουσιάζει τα αποτελέσματα ανά επαρχία.

## Παραπομπές


## Πηγές
*

Κατηγορία:Απογραφές πληθυσμού (Κύπρος)
Μέι Γουέστ

Η **Μέι Γουέστ** (αγγλ. **Mae West**), (17 Αυγούστου 1893 – 22 Νοεμβρίου 1980)  ήταν Αμερικανίδα ηθοποιός του κινηματογράφου, τραγουδίστρια, δραματουργός, σεναριογράφος, κομεντιέν και σύμβολο του σεξ, της οποίας η καριέρα διήρκεσε επτά δεκαετίες και είναι γνωστή για τα άσεμνα, για την εποχή της, διφορούμενα σχόλια και για την σεξουαλική της ανεξαρτησία. Γύρισε μόλις δώδεκα ταινίες εκ των οποίων οι γνωστότερες είναι οι εξής: *Night After Night, 1932*, *She Done Him Wrong, 1933*, *I'm No Angel, 1933*, *Belle of the Nineties, 1934*, *My Little Chickadee, 1940* και *Το φλογερό αγοροκόριτσο (Myra Breckinridge, 1970)*. 

Η Γουέστ ξεκίνησε από το βόντβιλ, απ' όπου μεταπήδησε στα θέατρα της Νέας Υόρκης πριν τη μετάβασή της στο Χόλιγουντ, στα σαράντα της χρόνια, ως ηθοποιός και συγγραφέας κωμωδιών και ήταν η ποιότητα της σάτιράς της τόσο σκανδαλιστική ώστε να την κάνει μύθο. Η Γουέστ με την βραχνή κοντράλτο φωνή της ξεστόμισε ατάκες που παρέμειναν αναλλοίωτες στο χρόνο και χρησιμοποιούνται ακόμη και σήμερα, όπως: *Πιστόλι είναι αυτό που φουσκώνει στην τσέπη σου ή απλά χάρηκες που με είδες;*, *Ξεκίνησα Χιονάτη, αλλά λερώθηκα*, *Δώσε στον άνδρα ένα χέρι να στο βάλει όπου θέλει*. Λόγω του χαρακτήρα των ταινιών της, η Γουέστ ήταν μια από τις πιο αμφιλεγόμενες σταρ της εποχής της, συνάντησε πολλά προβλήματα και υπέστη λογοκρισία. Αντιτάχθηκε στο σύστημα πρωταγωνιστώντας σε κωμωδίες που σατίριζαν τη μικροαστική ηθική και το αμερικανικό κοινό εν μέσω οικονομικής κρίσης τη θαύμαζε γι' αυτό. Όταν η κινηματογραφική της καριέρα έληξε, εκείνη συνέχισε να γράφει βιβλία και θεατρικά, καθώς και τις εμφανίσεις της στο Λας Βέγκας και στο Ηνωμένο Βασίλειο σε ραδιόφωνο και τηλεόραση. Όταν κάποια φορά της ζητήθηκε να σχολιάσει τις διάφορες προσπάθειες που έκαναν κάποιοι προκειμένου να σταματήσουν την καριέρα της εκείνη απάντησε: 

Το Αμερικανικό Ινστιτούτο Κινηματογράφου την έχει κατατάξει 15η στη λίστα με τις 25 μεγαλύτερες σταρ όλων των εποχών.

## Παραπομπές


## Εξωτερικοί σύνδεσμοι

*Μέι Γουέστ, σελίδα στον ιστότοπο Cine.gr 
*  

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί θεάτρου
Μουσική της Πελοποννήσου

[μικρογραφία|Λεπτομέρεια τοιχογραφίας του 16ου–17ου αιώνα στη βυζαντινή [Μονή Λουκούς Αρκαδίας|Μονή Λουκούς, έξω από το Άστρος Κυνουρίας. Απεικονίζεται μουσικός με λαούτο, κεντρικό όργανο στη μουσική παράδοση της Πελοποννήσου. ]]

Η **μουσική κληρονομιά της [[Πελοπόννησος|Πελοποννήσου]]** συνιστά εμβληματική έκφανση του ελληνικού μουσικού πολιτισμού, διακρινόμενη για την ηχοχρωματική της αυθεντικότητα και την ιστορική της βάθος. Ως κοιτίδα του δημοτικού τραγουδιού, ο Μοριάς υπήρξε το πεδίο ανάδυσης συνθέσεων με διεθνή αναγνωρισιμότητα, οι οποίες εγγράφονται στον σκληρό πυρήνα της εθνικής καλλιτεχνικής δημιουργίας.

Η γενεαλογία του μοραΐτικου μέλους ανιχνεύεται στην αρχαιότητα, εδραζόμενη στον ρυθμό του συρτού χορού και στους τελετουργικούς ύμνους της προχριστιανικής λατρείας. Κατά τη βυζαντινή περίοδο, η παράδοση εμπλουτίζεται με επικές αφηγήσεις που εξαίρουν τους ακρίτες και εξιστορούν τις ανακατατάξεις της Φραγκοκρατίας. Ωστόσο, η παραδοσιακή μουσική φτάνει στο απόγειό της κατά την Τουρκοκρατία· τότε διαμορφώνεται το σώμα των κλέφτικων και ιστορικών τραγουδιών, τα οποία αποτυπώνουν την κοινωνική πραγματικότητα του αγροτικού βίου και το πνεύμα της αντίστασης.

Σε αντίθεση με τον πλούτο της ασματικής παραγωγής, η τοπική χορογραφία παρουσιάζει περιορισμένη διαφοροποίηση. Το φαινόμενο αυτό αποδίδεται στην πολιτισμική ετερογένεια της περιοχής, η οποία ταλαντεύεται μεταξύ του συντηρητισμού των απομονωμένων κοινοτήτων και των τάσεων εκσυγχρονισμού. Όσον αφορά την οργανοθεσία, παρατηρείται μια σχετική ομοιομορφία, με την επικράτηση του σχήματος: κλαρίνο, βιολί, λαούτο και νταούλι. Είναι αξιοσημείωτο πως η σύγχρονη λαϊκή ορχήστρα αποτελεί προϊόν των μεταρρυθμίσεων της βασιλείας του Όθωνα και έκτοτε, οι οποίες οδήγησαν στη σταδιακή περιθωριοποίηση οργάνων με αρχαιοπρεπή χαρακτηριστικά και επιβλητικό εύρος, όπως ο ζουρνάς, η λύρα, ο ταμπουράς και η φλογέρα. 

Η συστηματική καταγραφή της πελοποννησιακής μουσικής από ερευνητές και μουσικολόγους —ήδη από την προεπαναστατική περίοδο— υπήρξε καθοριστική. Η επιστημονική αυτή τεκμηρίωση λειτούργησε ως ανάχωμα στη λήθη, διασφαλίζοντας τη διατήρηση του υλικού και ενισχύοντας τη σύγχρονη διάδοση και δημοφιλία του είδους.

## Παραδείγματα χορών
Οι παραδοσιακοί χοροί από την Πελοπόννησο περιλαμβάνουν τη βασική μορφή της μουσικής του συρτού και τα εναλλακτικά είδη. Οι πιο κοινοί χοροί της Πελοποννήσου είναι:

* Καλαματιανός
* Καλαματιανό
* Καρυάτιδας
* Μονόδιπλος
* Αϊ Γιώργης
* Διπλός Χώρος
* Τσακώνικος
* Τσάμικος

## Δείτε επίσης

* Μουσική της Ελλάδα
* Ελληνικοί χοροί
* Ελληνική λαϊκή μουσική

Κατηγορία:Πελοπόννησος
Κατηγορία:Μουσική στην Ελλάδα
Μπύρα στην Ελλάδα

μικρογραφία|Τρια κουτάκια ελληνικής μπύρας
 

Στην Αρχαία Ελλάδα, η μπύρα δεν παραγόταν εγχωρίως, αν και ήταν πολύ δημοφιλής. Τα πρώτα ζυθοποιεία στην Ελλάδα ιδρύθηκαν γύρω στα τέλη του 19ου αιώνα. Τα πιο γνωστά εμπορικά σήματα στην Ελλάδα είναι: 

*Μύθος
* Αθηναϊκή Ζυθοποιία
* Φιξ
*Ζυθοποιία Μακεδονίας Θράκης
* Πειραϊκή Ζυθοποιία
* Ζυθοποιία Σαντορίνης

## Παραπομπές
Μουσική της Θεσσαλίας

Η **Μουσική της Θεσσαλίας** είναι η μουσική της γεωγραφικής και ιστορικής περιοχής της Θεσσαλίας στην Ελλάδα. Οι παραδοσιακοί χοροί από τη Θεσσαλία είναι αργοί και περιλαμβάνουν τους χορούς: Θεσσαλικός, Διονυσιακός, Κοφτός, Τσάμικος, Κλειστός, Καγκέλι, γαϊτανάκι, Πηλιορίτικος, Σβαρνιάρα, Καραγκούνα, Κλειστός, Ρουγκατσιάρικος, Τσάμικο της Δεσκάτης, Αντικρυστός και Γαλανογαλάνη.

Επίσης, κάθε χρόνο στο Τύρναβο παρουσιάζεται το Φεστιβάλ Φαλλών πριν από το Πάσχα, μια παγανιστική γιορτή της γονιμότητας προς τιμήν του θεού του Ολύμπου Διόνυσου. Υπάρχει επίσης μια μακρά παράδοση της μουσικής α καπέλα στη Θεσσαλία.

## Δείτε επίσης

* Διονυσιακός
* Μουσική από Ελλάδα
* Ελληνική λαϊκή μουσική

Κατηγορία:Θεσσαλία
Κατηγορία:Μουσική στην Ελλάδα
Σχέσεις Ελλάδας και Κράτους της Παλαιστίνης

Οι **σχέσεις Ελλάδας-Κράτους της Παλαιστίνης** είναι οι διμερείς σχέσεις μεταξύ της Ελλάδας και του Κράτους της Παλαιστίνης. Η Ελλάδα δεν έχει αναγνωρίσει το Κράτος της Παλαιστίνης ως κυρίαρχο κράτος. Οι χώρες έχουν ιστορικούς και φιλικούς δεσμούς και το κράτος της Παλαιστίνης έχει πρεσβεία στην Αθήνα. 

Τον Δεκέμβριο του 2015, η Βουλή των Ελλήνων ψήφισε ομόφωνα, κατά την παρουσία του Παλαιστινίου προέδρου Μαχμούντ Αμπάς, να συστήσει στην κυβέρνηση την πλήρη αναγνώριση, με βάση τα σύνορα του 1967 και την Ανατολική Ιερουσαλήμ ως πρωτεύουσά της. Ωστόσο, η αναγνώριση της Παλαιστίνης από την ελληνική κυβέρνηση δεν έχει προχωρήσει, προκειμένου να μη διαταραχθούν οι σχέσεις της Ελλάδας με το Ισραήλ.

## Παραπομπές


Παλαιστινη
Κατηγορία:Πολιτική της Παλαιστίνης
Σχέσεις Ελλάδας και Ρουάντας

Οι **σχέσεις Ελλάδας και Ρουάντας** αναφέρονται στις  επίσημες διπλωματικές σχέσεις μεταξύ της **[[Ελλάδα|Ελληνικής Δημοκρατίας]]** και της **[[Ρουάντα|Δημοκρατίας της Ρουάντας]]**.

Σύμφωνα με το Υπουργείο Εξωτερικών της Ελλάδας, οι επίσημες διπλωματικές σχέσεις μεταξύ Ελλάδας και Ρουάντας χαρακτηρίζονται ως «πολύ καλές». Οι εσωτερικές ένοπλες συγκρούσεις στη Ρουάντα, συμπεριλαμβανομένης της γενοκτονίας στη Ρουάντα, οδήγησαν στην αποχώρηση της μικρής ελληνικής κοινότητας στη χώρα. Σήμερα υπάρχουν τρεις ελληνικές οικογένειες στη χώρα - περίπου 15 άτομα.

## Εκπροσώπηση
* Η Ελλάδα δεν εκπροσωπείται στη Ρουάντα σε επίπεδο πρεσβειών αλλά μέσω της πρεσβείας της στο Ναϊρόμπι της Κένυας. 
* Η Ρουάντα δεν εκπροσωπείται στην Ελλάδα σε επίπεδο πρεσβείας, αλλά μέσω δύο πρεσβειών που παρέχουν προξενικές υπηρεσίες στην πρωτεύουσα της Τουρκίας στην Άγκυρα και στο Τελ Αβίβ του Ισραήλ .

## Δείτε επίσης
*Σχέσεις Ελλάδας και Μπουρούντι

## Εξωτερικοί σύνδεσμοι
* Οι διμερείς σχέσεις της Ελλάδας με τη Ρουάντα

Ρουαντα
Κατηγορία:Πολιτική της Ρουάντα
Σχέσεις Ελλάδας και Κολομβίας

Οι **σχέσεις Ελλάδας και Κολομβίας** αναφέρονται στις διμερείς σχέσεις ανάμεσα στην Κολομβία και Ελλάδα. Η Κολομβία εκπροσωπείται στην Ελλάδα μέσω της πρεσβείας της στη Ρώμη και έχει επίτιμο προξενείο στην Αθήνα. Η Ελλάδα εκπροσωπείται στην Κολομβία, μέσω της πρεσβείας στη Λίμα και έχει δύο επίτιμα προξενεία (Μπογκοτά και Καρθαγένη).

Εντός του πλαισίου του ευρωκολομβιανού διαλόγου, η Ελλάδα υποστηρίζει τις προσπάθειες για την ειρηνική επίλυση των μακροχρόνιων προβλημάτων ασφαλείας στην Κολομβία, που προκύπτουν από τις δραστηριότητες των παράνομων, ένοπλων και καλά οργανωμένων αντάρτικων ομάδων, καθώς και από το λαθρεμπόριο ναρκωτικών, τις συστηματικές απαγωγές κλπ.

## Εξωτερικοί σύνδεσμοι
* Πρεσβεία της Κολομβίας στη Ρώμη (Εκπροσώπηση της Κολομβίας στην Ελλάδα)

Κολομβια
Ελλαδα
Κίνημα των έξι σημείων

μικρογραφία|212x212εσ|Ο Σέιχ Μουτζιμπούρ Ραχμάν ανακοινώνοντας τα έξι σημεία στη Λαχώρη|εναλλ.=
Το **κίνημα των έξι σημείων** ήταν ένα κίνημα στο Ανατολικό Πακιστάν, με αιχμή του δόρατος τον Σέιχ Μουτζιμπούρ Ραχμάν, ο οποίος ζητούσε μεγαλύτερη αυτονομία για το Ανατολικό Πακιστάν. Το κύριο θέμα του κινήματος ήταν η συνειδητοποίηση των έξι αιτημάτων από τη συμμαχία των βεγγαλικών εθνικιστικών πολιτικών κομμάτων το 1966 για να τερματίσει η εμφανής εκμετάλλευση του Ανατολικού Πακιστάν από τους άρχοντες του Δυτικού Πακιστάν. Θεωρείται ορόσημο στο δρόμο για την ανεξαρτησία του Μπανγκλαντές.

## Τα έξι σημεία
Τα έξι σημεία σημειώνονται ως:

# Το Σύνταγμα θα πρέπει να παρέχει μια Ομοσπονδία του Πακιστάν με την πραγματική έννοια , με βάση το Ψήφισμα της Λαχώρης, και κοινοβουλευτική μορφή διακυβέρνησης όπου το κυρίαρχο νομοθετικό σώμα θα προκύπτει με άμεση και καθολική ψηφοφορία των ενηλίκων  .
# Η ομοσπονδιακή κυβέρνηση θα πρέπει να έχει στην αρμοδιότητα της μόνο την  άμυνα τις χώρας και διεθνείς της σχέσεις, ενώ όλες οι υπόλοιπες αρμοδιότητες θα πρέπει να παραχωρηθούν στα ομόσπονδα κράτη.
# Θα πρέπει να εισαχθούν δύο ξεχωριστά αλλά ελεύθερα μετατρέψιμα νομίσματα, ή αν αυτό δεν είναι εφικτό, θα πρέπει να υπάρχει ένα νόμισμα για το σύνολο της χώρας αλλά με αποτελεσματικές συνταγματικές διατάξεις που πρέπει να θεσπιστούν για να σταματήσει η φυγή κεφαλαίων από το Ανατολικό στο Δυτικό Πακιστάν. Επιπλέον, θα πρέπει να δημιουργηθεί ξεχωριστό Τραπεζικό Αποθεματικό και ξεχωριστή δημοσιονομική και νομισματική πολιτική για το Ανατολικό Πακιστάν.
# Η εξουσία επιβολής φορολογίας και η διαδικασία είσπραξης εσόδων, θα πρέπει να ανατεθεί στις ομόσπονδες μονάδες και το ομοσπονδιακό κέντρο δεν θα πρέπει να έχει καμία ανάλογη εξουσία . Η ομοσπονδία θα δικαιούται μερίδιο στους φόρους κράτους για να καλύψει τις δαπάνες.
# Θα πρέπει να υπάρχουν δύο χωριστοί λογαριασμοί από έσοδα σε ξένο συνάλλαγμα για τους δύο θύλακες. Οι συναλλαγματικές απαιτήσεις της ομοσπονδιακής κυβέρνησης θα πρέπει να πληρούνται από τους δύο θύλακες εξίσου ή με σταθερή αναλογία, ενώ τα αυτόχθονα προϊόντα θα πρέπει να διακινούνται χωρίς δασμούς μεταξύ των δύο πτερύγων και το σύνταγμα θα πρέπει να ενδυναμώσει τις μονάδες για τη δημιουργία εμπορικών δεσμών με χώρες του εξωτερικού.
# Το Ανατολικό Πακιστάν θα πρέπει να έχει ξεχωριστή στρατιωτική ή παραστρατιωτική δύναμη και το Ναυτικό επιτελείο θα πρέπει να υπάγεται στο Ανατολικό Πακιστάν.

## Υποδοχή
Η πρόταση απορρίφθηκε από τους πολιτικούς στο Δυτικό Πακιστάν και πολιτικούς από το Ανατολικό Πακιστάν που δεν ανήκαν στον Σύνδεσμο Αουάμι. Απορρίφθηκε επίσης από τον πρόεδρο του Πανπακιστανικού Συνδέσμου Αουάμι Ναουαμπζάντα Νασαρουλάχ Χαν. Επίσης απορρίφθηκε από το Εθνικό Κόμμα Αουάμι, το Τζαμάατ-ε-Ισλάμι Πακιστάν και το Νιζάμ-ι-Ισλάμ. Το κίνημα είχε την υποστήριξη του πληθυσμού του Ανατολικού Πακιστάν.

## Δείτε επίσης
* Πόλεμος Απελευθέρωσης του Μπανγκλαντές
* Σύνδεσμος Αουάμι του Μπανγκλαντές
* Βεγγαλικό γλωσσικό κίνημα

## Παραπομπές


Κατηγορία:Ιστορία του Μπανγκλαντές
Σχέσεις Ελλάδας και Τουβαλού

Οι **σχέσεις Ελλάδας και Τουβαλού** είναι οι επίσημες διπλωματικές σχέσεις μεταξύ του **[[Τουβαλού]]** και **[[Ελλάδα|της Ελληνικής Δημοκρατίας]]**.

## Επισκόπηση
Οι δύο χώρες συνεργάστηκαν σε διεθνείς οργανισμούς, υποστηρίζοντας κυρίως αμοιβαία πιθανές υποψηφιότητες μεταξύ τους. Δεν υπάρχει κάποια βοήθεια από την Ελλάδα για την ανάπτυξη του Τουβαλού ανεξάρτητα ως μέλος του προγράμματος αειφόρου ανάπτυξης των Ηνωμένων Εθνών για τα μικρά νησιωτικά κράτη στον Ειρηνικό.

Οι πολίτες της Ελλάδας δεν χρειάζονται θεώρηση εισόδου όταν η παραμονή στη χώρα είναι μικρότερη των 30 ημερών. Οι πολίτες του Τουβαλού μπορούν να εισέλθουν και να φύγουν από την Ελλάδα ελεύθερα.

## Εκπροσώπηση
* Η Ελλάδα δεν εκπροσωπείται στο Τουβαλού αλλά μέσω της πρεσβείας που έχει στο Τόκιο, την πρωτεύουσα της Ιαπωνίας . 
* Το Τουβαλού δεν εκπροσωπείται στην Ελλάδα αλλά μέσω της πρεσβείας που διατηρεί στις Βρυξέλλες, τη πρωτεύουσα του Βελγίου .

## Δείτε επίσης
*Σχέσεις Ελλάδας και Φίτζι

## Εξωτερικοί σύνδεσμοι
* Οι διμερείς σχέσεις της Ελλάδας με το Τουβαλού

Τουβαλου
Κατηγορία:Πολιτική του Τουβαλού
Σχέσεις Ελλάδας και Νήσων Μάρσαλ

Οι **σχέσεις των Ελλάδας και Νήσων Μάρσαλ** είναι οι διπλωματικές σχέσεις μεταξύ της **[[Νήσοι Μάρσαλ|Δημοκρατίας των Νήσων Μάρσαλ]]** και της **[[Ελλάδα|Ελληνικής Δημοκρατίας]]**.

## Επισκόπηση
Οι επίσημες διπλωματικές σχέσεις μεταξύ των δύο χωρών δημιουργήθηκαν στις 14 Φεβρουαρίου 1992. Σύμφωνα με το Υπουργείο Εξωτερικών της Ελλάδας, «οι σχέσεις μεταξύ των δύο χωρών είναι καλές και υπάρχει ικανοποιητική διμερής και πολυμερής συνεργασία».

## Οικονομικές σχέσεις
* Το 2016, η αξία των αγαθών που εξήχθησαν από την Ελλάδα προς τα νησιά Μάρσαλ ανερχόταν σε 82.8 εκατομμύρια δολάρια ΗΠΑ και περιελάμβανε εξευγενισμένο πετρέλαιο, επιβατηγά πλοία, σιδερένια ανταλλακτικά και άλλα. Την ίδια χρονιά, η αξία των αγαθών που εξήχθησαν από τις Νήσους Μάρσαλ στην Ελλάδα έφτασε τα 132 εκατομμύρια δολάρια ΗΠΑ και περιλάμβανε σχεδόν όλα τα επιβατηγά πλοία.  
* Το 2015, η αξία των αγαθών που εξήχθησαν από την Ελλάδα προς τα νησιά Μάρσαλ ανήλθε σε 96.4 εκατομμύρια δολάρια ΗΠΑ και περιελάμβανε εξευγενισμένο πετρέλαιο, πλοία, σίδηρο και άλλα. Την ίδια χρονιά, η αξία των αγαθών που εξήχθησαν από τις Νήσους Μάρσαλ στην Ελλάδα ανήλθε στα 82.9 εκατομμύρια δολάρια και περιλάμβανε σχεδόν όλα τα επιβατηγά πλοία.

## Εκπροσώπηση
* Τα Νησιά Μάρσαλ εκπροσωπούνται στην Ελλάδα από το προξενείο που κατέχουν στην Αθήνα, την πρωτεύουσα της Ελλάδας.  
* Η Ελλάδα δεν εκπροσωπείται στις Νήσους Μάρσαλ, τόσο σε επίπεδο πρεσβειών όσο και σε προξενικό επίπεδο. Η πρεσβεία που εκπροσωπεί την Ελλάδα βρίσκεται στο Τόκιο, πρωτεύουσα της Ιαπωνίας.

Κατηγορία:Σελίδες με πηγές CS1 στα Αγγλικά (en)
Μαρσαλ
Κατηγορία:Πολιτική των Νήσων Μάρσαλ
Βασίλειο της Βυρτεμβέργης

Το **Βασίλειο της Βυρτεμβέργης** () ήταν Γερμανικό κράτος που υπήρχε από το 1805 μέχρι το 1918, στην περιοχή που είναι τώρα η Βάδη-Βυρτεμβέργη. Το βασίλειο ήταν μια συνέχεια του Δουκάτου της Βυρτεμβέργης, το οποίο υπήρχε από το 1495 έως το 1805.
Πριν από 1495, η Βυτεμβέργη ήταν μια Κομητεία του πρώην Δουκάτου της Σουαβίας, το οποίο διαλύθηκε μετά το θάνατο του Δούκα Κορραδίνου στο 1268.

Τα σύνορα του Βασιλείου της Βυρτεμβέργης, όπως ορίστηκαν το 1813, βρισκόταν μεταξύ των 47°34' και 49°35' μοιρών βόρεια και 8°15' και 10°30' μοιρών ανατολικά. Η μεγαλύτερη απόσταση από βορρά προς νότο ήταν 225 χιλιόμετρα και η μεγαλύτερη απόσταση από τα ανατολικά προς τα δυτικά ήταν 160 χιλιόμετρα. Τα σύνορα είχαν συνολικό μήκος 1.800 χιλιομέτρων και η συνολική έκταση του κράτους ήταν 19.508 τ.χλμ.

Το βασίλειο είχε σύνορα με τη Βαυαρία , στα ανατολικά και νότια, με τη Βάδη στα βόρεια, δυτικά και νότια. Το νότιο τμήμα περιέβαλλε τη Πρωσική επαρχία Χοχεντσόλερν στις περισσότερες πλευρές του και άγγιζε τη Λίμνη της Κωνσταντίας.

Η σημαία αποτελούταν από δύο ίσα μέρη σκούρου κόκκινου και μαύρου.

## Παραπομπές


Κατηγορία:Κρατίδια της Γερμανικής Συνομοσπονδίας
Κατηγορία:Κρατίδια της Συνομοσπονδίας του Ρήνου
Κατηγορία:Κρατίδια της Γερμανικής Αυτοκρατορίας
Κατηγορία:Πρώην μοναρχίες της Ευρώπης
Σχέσεις Ελλάδας και Φίτζι

Οι **σχέσεις Ελλάδας και Φίτζι** είναι οι επίσημες διπλωματικές σχέσεις μεταξύ της **[[Ελλάδα|Ελληνικής Δημοκρατίας]]** και της **[[Φίτζι|Δημοκρατίας των Φίτζι]]**.

## Επισκόπηση
Η Ελλάδα και τα Φίτζι καθιέρωσαν επίσημα τις διπλωματικές τους σχέσεις το 1978. Σύμφωνα με το ελληνικό Υπουργείο Εξωτερικών, «οι σχέσεις μεταξύ των δύο χωρών είναι καλές και υπάρχει ικανοποιητική διμερής και πολυμερής συνεργασία».

Δεν υπάρχει ελληνική κοινότητα στα νησιά. Πολύ λίγοι άνθρωποι ελληνικής καταγωγής εργάζονται στα νησιά και συχνά είναι εργαζόμενοι σε διεθνείς οργανισμούς ή επιχειρηματίες που τα επισκέπτονται συχνά.

Οι Έλληνες που μεταβαίνουν στα νησιά  χωρίς να χρειάζονται θεώρηση εισόδου. Από την άλλη πλευρά, οι πολίτες των Φίτζι που φτάνουν στην Ελλάδα χρειάζονται θεώρηση εισόδου. Οι θεωρήσεις για τους πολίτες των Φίτζι που φθάνουν στην Ελλάδα εκδίδονται στο Ουέλλινγκτον της Νέας Ζηλανδίας. Πολλές πρεσβείες ευρωπαϊκών χωρών που εδρεύουν στα Φίτζι εκδίδουν επίσης εισιτήρια εισόδου στην Ελλάδα.

## Εκπροσώπηση
* Η Ελλάδα δεν εκπροσωπείται στα Φίτζι αλλά από την πρεσβεία που κατέχει στην Καμπέρα, τη πρωτεύουσα της Αυστραλίας . 
* Τα Φίτζι δεν εκπροσωπούνται στην Ελλάδα αλλά μέσω της πρεσβείας που κατέχει στις Βρυξέλλες, την πρωτεύουσα του Βελγίου (που πιστεύεται ότι καλύπτει όλη την Ευρώπη).

## Δείτε επίσης
* Σχέσεις Ελλάδας και Τουβαλού

## Εξωτερικοί σύνδεσμοι
* Οι διμερείς σχέσεις της Ελλάδας με τα Φίτζι 

Φιτζι
Ελλαδα
Κόμμα Αριστερών Φιλελευθέρων

Το **Κόμμα Αριστερών Φιλελευθέρων** (**Κ.Α.Φ.**) (επίσης γνωστό ως Αριστερoί Φιλελεύθεροι) ήταν ελληνικό πολιτικό κόμμα στο χώρο της αριστεράς, που ιδρύθηκε το 1949.

## Ιστορικό
Το Κόμμα Αριστερών Φιλελευθέρων ιδρύθηκε το 1949 από δύο πρώην βενιζελικούς στρατιωτικούς, πρώην Γενικούς Διευθυντές του Ελληνικού Λαϊκού Απελευθερωτικού Στρατού και μέλη του Εθνικού Απελευθερωτικού Μετώπου, τον Νεοκόσμο Γρηγοριάδη και τον Σταμάτιο Χατζήμπεη. 

Πήρε μέρος στις ελληνικές βουλευτικές εκλογές του 1950 με το συνδυασμό της Δημοκρατικής Παρατάξεως, έναν συνασπισμό αριστερών κομμάτων με το Σοσιαλιστικό Κόμμα-Ένωση Λαϊκής Δημοκρατίας και την Ένωση Δημοκρατικών Αριστερών. Από τους 18 βουλευτές που εξελέγησαν με τη Δημοκρατική Παράταξη, οι έξι ανήκαν στο Κόμμα Αριστερών Φιλελευθέρων. Μετά τις εκλογές σχημάτισε κοινή κοινοβουλευτική ομάδα με τους τέσσερις βουλευτές της Ενώσεως Δημοκρατικών Αριστερών.

Τον Ιούλιο του 1951 τρεις βουλευτές του κόμματος (Καραμαούνας, Μπικάκης, Φ. Χατζήμπεης) αποχώρησαν και ίδρυσαν μαζί με άλλους τον Δημοκρατικό Συναγερμό.

Την 1 Αυγούστου του 1951 το κόμμα συγχωνεύθηκε με άλλα αριστερά κόμματα στην Ενιαία Δημοκρατική Αριστερά.

## Αποτελέσματα εκλογών
### Βουλή των Ελλήνων

## Παραπομπές


Κατηγορία:Πρώην σοσιαλιστικά κόμματα στην Ελλάδα
Σεξουαλική συμπεριφορά των ζώων

[thumb|Ζευγάρωμα [Μαγκούστα|μαγκουστών]]
Η **σεξουαλική συμπεριφορά των ζώων** λαμβάνει πολλές διαφορετικές μορφές, μεταξύ των οποίων βρίσκεται και η ομοφυλοφιλία. Κοινά συστήματα με κίνητρο το ζευγάρωμα ή την αναπαραγωγή περιλαμβάνουν τη μονογαμία, την πολυγυνία, την πολυανδρία και την πολυγαμία. Άλλη σεξουαλική συμπεριφορά μπορεί να είναι με αναπαραγωγικά κίνητρα (π.χ. σεξ προφανώς λόγω εξαναγκασμού και περιστασιακής σεξουαλικής συμπεριφοράς) ή μη αναπαραγωγικά κίνητρα (π.χ. σεξ μεταξύ ειδών, σεξουαλική διέγερση από αντικείμενα ή μέρη, σεξ με νεκρά ζώα, ομοφυλοφιλική σεξουαλική συμπεριφορά και αμφιφυλοφιλική σεξουαλική συμπεριφορά).

Όταν η σεξουαλική συμπεριφορά των ζώων έχει αναπαραγωγικά κίνητρα, συχνά ονομάζεται *ζευγάρωμα* ή *συνουσία*· για τα περισσότερα μη ανθρώπινα θηλαστικά, το ζευγάρωμα και η συνουσία εμφανίζονται στον οίστρο (η πιο γόνιμη περίοδος στον αναπαραγωγικό κύκλο των θηλυκών θηλαστικών), γεγονός που αυξάνει τις πιθανότητες επιτυχούς γονιμοποίησης. Ορισμένες σεξουαλικές συμπεριφορές των ζώων περιλαμβάνουν ανταγωνισμό, μερικές φορές μάχες, μεταξύ πολλαπλών αρσενικών. Τα θηλυκά συχνά επιλέγουν αρσενικά για ζευγάρωμα μόνο αν φαίνονται ισχυρά και που μπορούν να προστατεύουν τους εαυτούς τους. Το αρσενικό που κερδίζει μια μάχη μπορεί επίσης να έχει την ευκαιρία να ζευγαρώσει με μεγαλύτερο αριθμό θηλυκών και συνεπώς θα μεταδώσει τα γονίδιά του στους απογόνους του.

Ιστορικά, υπήρχε η πεποίθηση ότι μόνο οι άνθρωποι και ένας μικρός αριθμός άλλων ειδών ασκούσαν σεξουαλικές πράξεις χωρίς να γίνονται για αναπαραγωγή και ότι η σεξουαλικότητα των ζώων ήταν ενστικτώδης και μια απλή συμπεριφορά «διέγερσης-απόκρισης». Ωστόσο, εκτός από τις ομοφυλοφιλικές συμπεριφορές, μια ποικιλία ειδών αυνανίζεται και μπορεί να χρησιμοποιήσει αντικείμενα ως εργαλεία για να τα βοηθήσει να το κάνουν αυτό. Η σεξουαλική συμπεριφορά μπορεί να συνδέεται περισσότερο με την καθιέρωση και τη διατήρηση σύνθετων κοινωνικών δεσμών δια μέσου ενός πληθυσμού που υποστηρίζει την επιτυχία του με μη αναπαραγωγικούς τρόπους. Τόσο η αναπαραγωγική όσο και η μη αναπαραγωγική συμπεριφορά μπορούν να συσχετιστούν με εκφράσεις κυριαρχίας απέναντι σε κάποιο άλλο ζώο ή επιβίωσης σε μια έντονη κατάσταση (όπως σεξ λόγω εξαναγκασμού).

## Παραπομπές


Κατηγορία:Σεξουαλικότητα
Κατηγορία:Ηθολογία
Μονή Ταξιαρχών

Ο όρος **Μονή Ταξιαρχών** ή **Μονή Παμμεγίστων Ταξιαρχών** μπορεί να αναφέρεται στα παρακάτω:

* Μονή Ταξιαρχών Αργολίδας, μοναστήρι στον δήμο Επιδαύρου.
* Μονή Παμμεγίστων Ταξιαρχών Αχαΐας, μοναστήρι στον δήμο Αιγιαλείας.
* Μονή Ταξιαρχών Γρεβενών, μοναστήρι στον δήμο Γρεβενών.
* Μονή Ταξιαρχών Κορινθίας, μοναστήρι στον δήμο Κορινθίων. 
* Μονή Ταξιαρχών Ξάνθης, μοναστήρι στον δήμο Ξάνθης.  
* Μονή Ταξιαρχών Πετράκη
* Μονή Ταξιαρχών Σερίφου, μοναστήρι στη Σέριφο. 
* Μονή Ταξιαρχών Χίου, μοναστήρι στη Χίο. 
* Μονή Ταξιαρχών Λέσβου, μοναστήρι στη Λέσβο.
Στέλιος Μαυρομάτης

Ο **Στέλιος Μαυρομμάτης** (Λάρνακας Λαπήθου, 15 Νοεμβρίου 1932 - 21 Σεπτεμβρίου 1956) ήταν Ελληνοκύπριος αγωνιστής της ΕΟΚΑ. Ήταν μεταξύ των τριών αγωνιστών που εκτελέστηκαν στις 21 Σεπτεμβρίου 1956, μαζί με τους Μιχαήλ Κουτσόφτα και Ανδρέα Παναγίδη. Τάφηκε στα Φυλακισμένα Μνήματα.

## Βιογραφία
Ήταν γιος του Χριστόφορου και της Ελένη Μαυρομάτη. Είχε τρία νεότερα αδέλφια. Ήταν εξάδελφος του Ευαγόρα Παλληκαρίδη. Αφού υπηρέτησε για δύο χρόνια στον αγγλικό στρατό, επέστρεψε στην Κύπρο όπου εργάστηκε ως γραφέας.

### Συμμετοχή στην ΕΟΚΑ
Ο Μαυρομμάτης άρχισε να συμμετέχει στις επιχειρήσεις της ΕΟΚΑ, αφού προσχώρησε λίγο μετά την ίδρυση της. Την 1η Απριλίου 1955 συμμετείχε σε επιχείρηση δολιοφθοράς. Έδρασε κυρίως στις οδούς Λήδρας και Ονασαγόρου. Είχε αρκετούς συνεργάτες στην μεταφορά του οπλισμού καθώς και την αποθήκευση του σε ασφαλές σημείο, ενώ η οικογένεια του φιλοξενούσε και φυγάδευε καταζητούμενους αγωνιστές. Ύστερα από μια αποτυχημένη επίθεση στον Νόρμαλ Άλφρεντ και τον Λώρενς Λιθ, προδόθηκε από Άγγλο στρατιώτη και συνελήφθη.

### Δίκη
Ο Μαυρομμάτης φυλακίστηκε και καταδικάστηκε σε θάνατο. Εκτελέστηκε στις 00:30 της 21ης Σεπτεμβρίου 1956, μαζί με τον Ανδρέα Παναγίδη και τον Μιχαήλ Κουτσόφτα σύμφωνα με τη δικαστική απόφαση. Μετά την εκτέλεση του, έρευνες που διεξήγαγαν τα αγγλικά στρατεύματα είχαν ως αποτέλεσμα τον πυροβολισμό της αδερφής του Μαρίας στη σπονδυλική στήλη, με αποτέλεσμα να καθηλωθεί σε αναπηρικό αμαξίδιο για το υπόλοιπο της ζωής της.

## Παραπομπές


Κατηγορία:Κύπριοι αγωνιστές του 1955-59
Δημοκρατική Παράταξις (1950)

Η **Δημοκρατική Παράταξη** ήταν συνασπισμός πολιτικών κομμάτων της αριστεράς που ιδρύθηκε το 1950.

## Ιστορικό
Η Δημοκρατική Παράταξη ιδρύθηκε ως συνασπισμός κομμάτων, προκειμένου να συμμετάσχει στις βουλευτικές εκλογές του 1950. Σχηματίστηκε από το Σοσιαλιστικό Κόμμα-Ένωση Λαϊκής Δημοκρατίας (Σ.Κ.-Ε.Λ.Δ.) του Αλέξανδρου Σβώλου, το Κόμμα Αριστερών Φιλελευθέρων (Κ.Α.Φ.) των Σταμάτη Χατζήμπεη και Νεόκοσμου Γρηγοριάδη και την Ένωση Δημοκρατικών Αριστερών (ΕΝ.Δ.Α.) του Ιωάννη Σοφιανόπουλου. Ο συνασπισμός υποστηρίχθηκε και από το τότε παράνομο Κομμουνιστικό Κόμμα Ελλάδας.

Στις εκλογές ο συνασπισμός έλαβε το 9,70% των ψήφων και κέρδισε 18 έδρες. Από αυτές, το Σοσιαλιστικό Κόμμα-Ένωση Λαϊκής Δημοκρατίας έλαβε οκτώ έδρες, το Κόμμα Αριστερών Φιλελευθέρων έξι και η Ένωσις Δημοκρατικών Αριστερών τέσσερις. Μετά τις εκλογές ο συνασπισμός διαλύθηκε, αφού το Κ.Α.Φ. και η ΕΝ.Δ.Α. σχημάτισαν μαζί ξεχωριστή κοινοβουλευτική ομάδα από το Σ.Κ.-Ε.Λ.Δ..

## Συμμετέχοντα κόμματα
Τα κόμματα που αποτελούσαν τη Δημοκρατική Παράταξη ήταν: 

## Αποτελέσματα εκλογών
### Βουλή των Ελλήνων

## Παραπομπές

Κατηγορία:Πρώην σοσιαλιστικά κόμματα στην Ελλάδα